Yasmeen Khan (motshameki wa kirikete)

**Yasmeen Khan** (yo o tshotsweng ka Firikgong ka 1999) ke motshameki wa kirikete wa kwa Namibia ebile e le mokapotene wa pele wa setlhopha sa bosetshaba sa kirikete sa basadi. Ga jaana ke mothusa mokapotene wa setlhopha, o tshameka jaaka mmitse wa letsogo la moja, motiki wa letsogo la moja wa lebelo le le fa gare, le motshwari wa diwikete ka dinako dingwe.

## Botshelo jwa gagwe jwa pele
Khan o belegetswe kwa George, kwa kgaolong ya Kapa Bophirima kwa Aforika Borwa. Ene le batsadi ba gagwe ba ne ba fudugela kwa Namibia fa a ne a le ka fa tlase ga ngwaga,  mme o godiseditswe kwa Windhoek. Rraagwe o tswa kwa Karachi, Pakistan, mme o rata kirikete thata. Mmaagwe e ne o rata metshameko le go feta.

Fa Khan a sa ntse a le monnye, o ne a lebelela kirikete mo thelebisheneng le rraagwe. Gape o ne a tshameka motshameko oo kwa kwa lwapeng la bone. Ka 2022, o ne a gakologelwa le The Express Tribune ka go etela Karachi a le dingwaga di le thataro, le go bona basimane ba tshameka kerikete mo mebileng: "... go ne go le thata, mme go lebega go le monate". Fa a le dingwaga di le some, o ne a ikutlwa a godile go ka nna leloko la setlhopha sa basimane sa kirikete kwa sekolong se se potlana, mme a swetsa go tsaya motshameko ka tsela ya semmuso. 

Kwa tshimologong, Khan o ne a tshamekela setlhopha sa basimane ba dingwaga tse di kwa tlase ga lesome le boraro. Fa nako e ntse e tsamaya, o ne a tlhatlogela kwa setlhopheng sa ba ba ka fa tlase ga dingwaga di le lesome le bosupa, go tswa foo a tlhatlogela kwa setlhopheng sa bobedi, mme kwa bofelong a tlhatlogela kwa setlhopheng sa ntlha. O ne a iponna gore go thata go tshameka le basimane, ka gonne ba ne ba itaya kgwele thata e bile e tika ka bonako. Gape ba ne ba tlhola ba dira metlae ka basetsana ba ba tshamekang kerikete, mme Khan o rile batshameki ka ene ga ba ise ba ko ba mo nyenyefatse. Ba a neng a ba sala morago thata, e ne e le batshameki ba kirikete ba kwa Pakistan e bong Shahid Afridi, mme segolobogolo Younis Khan, yo o neng a tlhotlheletsa mokgwa wa gagwe wa go itaya kgwele. Gape o ne a tlhotlhelediwa ke Novak Djokovic le Alyssa Healy.

Ngwaga morago ga go simolola go tshameka kirikete ya sekolo, Khan o ne a tsena mo setlhopheng sa bosetshaba sa basetsana ba dingwaga tse di kwa tlase ga lesome le boraro Ka 2013, fa a na le dingwaga di le lesome le bone, o ne a bilediwa kwa setlhopheng sa bosetshaba sa basadi. Ka ngwaga wa 2018, morago ga go fetsa sekolo se segolo, o ne a tsaya ngwaga go ikatisetsa le go tshamekela lefatshe la gagwe.

## Tiro ya mo gae
Mo gae kwa Namibia, Khan o tshamekela Zebras Cricket Club, jaaka motshameki wa makgonatsotlhe,

Khan o ne a tlhophiwa ke setlhopha sa kgaolo ya Bophirima go tshameka mo setlheng sa 2021/22 sa thulaganyo ya kgaolo e le ya Basadi ya Cricket South Africa. O ne a tshameka motshameko wa gagwe wa ntlha ka Tlhakole a le lesome le bobedi ka 2022, mo motshamekong kgatlhanong le KwaZulu-Natal Inland .

## Tiro ya boditshabatshaba
Ka ngwaga wa 2013, morago ga go bitswa mo setlhopheng sa bosetshaba a na le dingwaga di le lesome le bone, Khan o ne a tshamekela setlhopha seo mo kgaisanong e e neng e tshwaretswe kwa Tanzania moragonyana mo ngwageng oo. Le fa go ntse jalo, ka nako eo ya botshelo jwa gagwe o ne a baya thulaganyo ya sekolo le maitlamo a gagwe kwa pele. 

Khan o ne a tshamekela Namibia mo motshamekong wa Women's Twenty20 International (WT20I) ka Phatwe a le masome mabedi ka 2018, kgatlhanong le Malawi mo kgaisanong 2018 Botswana Cricket Association Women's T20I Series kwa Gaborone, Botswana. O ne gape a eteleletse setlhopha pele mo motshamekong wa bone wa ntlhantlha wa WT20I. Moragonyana mo kgaisanong eo, o ne a etelela Namibia pele go ya kwa makgaolakgannyeng, go akaretsa le go nosa masome marataro le motso kgatlhanong le Lesotho. Mo makgaolakgannyeng, kwa Namibia e neng ya fenya Sierra Leone ka wiwikete di robabongwe, o ne a nna motshameki wa motshameko ka go dira metabogo e le masome mararo le bosupa mo dikgweleng di masome mararo le boferabobedi.

Ka Firikgong wa 2019, Khan o ne a etelela Namibia pele metseletseleng ya metshameko e e neng  e tshamekiwa kwa Walvis Bay, Namibia kgatlhanong le Zimbabwe. Dikgwedi tse tharo morago ga hoo, o ne a etelela pele Namibia mo motseletseleng o mongwe wa metshameko, kgatlhanong le Botswana kwa Windhoek. Namibia e ne ya latlhegelwa ke motseletsele wa ntlha, mme ya fenya wa bobedi, ka Khan a le kwa godimo ga sekagare sa go itaya kgwele mo motseletseleng wa bofelo.

Khan o ne a nna mokapotene wa setlhopha sa gagwe kwa kgaisanong ya ICC Women's Qualifier Africa kwa Harare, Zimbabwe. Morago ga go fenya setlhopha sa B, Namibia e ne ya fenngwa ke Zimbabwe kwa makgaolakgannyeng, mme go ya ka Khan, setlhopha se ne sa tsaya "... dilo tse dintsi tse di siameng ... " Ka jalo Zimbabwe e ne ya iponna phatlha kwa kgaisanong ya 2019 ICC Women's World Twenty20 Qualifier le kgaisano ya 2021 Women's Cricket World Cup Qualifier. Le fa go ntse jalo, ka International Cricket Council (ICC) e ne ya thibela Zimbabwe go tsaya karolo mo metshamekong ya ICC ka nakwana, Namibia e ne ya tsaya maemo a setlhopha sa Zimbabwe mo motshamekong wa ntlha wa dikgaisanong tse pedi tseo.

Ka Phatwe wa 2019, Khan o ne a etelela Namibia pele mo Twenty20 Qualifier, e e neng e tshwaretswe kwa Scotland. O ne a le motshameki yo o dirileng metabogo e e eteletseng kwa pele, ka metabogo e le masome a matlhano le botlhano mo metshamekong e le metlhano.

Ka ngwaga wa 2020, Khan o ne a ithola marapo a go nna mokapotene wa setlhopha, ka gonne dithuto tsa gagwe di ne di mo rwesa maikarabelo a mantsi. Ka nako yone eo, morago ga go gobala mo mokwatleng, o ne a simolola go nna motshwari wa diwikete, e e leng tiro e a e tsereng fa go thusa setlhopha sa bosetshaba go dira jalo.

Ka Motsheganong 2021, Khan o ne a tlhophiwa go nna motlatsa-mokapotene wa Namibia wa kgaisano ya 2021 Kwibuka Women's T20 kwa Kigali, Rwanda.  Mo motshamekong wa bolesome, kgatlhanong le Botswana, o ne a nosa 31*, mme mo seka-makgaolakgannyeng a ntlha, kgatlhanong le Nigeria, o ne a nna motshameki wa motshameko, ka 78*. Morago ga fa Kenya e sena go fenya Namibia kwa makgaolakgannyeng, o ne a bidiwa mo setlhopheng sa kgaisano, se se tlhophilweng ke Rwanda Cricket Association. Ka Lwetse wa 2021, o ne a tshameka mo kgaisanong ya ICC Women's T20 World Cup Africa Qualifier kwa Gaborone, Botswana, kwa Namibia e feditseng e le nngwe ya ditlhopha tse nne tse di tseneng mo kgaisanong e e latelang. Mo kabo-dimphong ya ngwaga le ngwaga ya 2020/21 ya Namibia, o ne a tlhophiwa jaaka motshameki yoo betsang kgwele go gaisa, wa ngwaga wa setlhopha sa bosetshaba. 

Ka Moranang wa 2022, Khan o ne a tshameka mo 2022 Capricorn Women's Tri-Series kwa Windhoek. Mo motshamekong wa ntlha wa kgaisano, magareng ga Namibia le Zimbabwe, o ne a nosa masome a mararo le borataro go nna le seabe se segolo mo phenyong ya ntlha ya Namibia kgatlhanong le leloko le le tletseng la ICC. Zimbabwe e ne ya fenya Namibia kwa makgaolakgannyeng a metshameko e meraro, ka diwikete di le supa.

## Kwa ntle ga lebala
ka ngwaga wa 2022, Khan o ne a ithuta tsa tlhaeletsano le ditshwantsho.  O rata mmino, mme ka dinako tse dingwe o tshameka katara, e seng ka tsela e a neng a ka rata ka yone. Gape ke mokapaditshwantsho le motlhami.

## Bona gape

* List of Namibia women Twenty20 International cricketers

## Metswedi


## External links

* Yasmeen Khan at ESPNcricinfo